Kraften i ordet

Lignelsen om såmannen handler om det viktigste i hele evangeliet. Og, å forstå lignelsen er avgjørende, for hvordan livet ditt vil bli.

Det var sterke ord Trond, det kan vel ikke være slik. Vel, la meg forklare..

Ordet (såkornet) var nøyaktig det samme ordet som falt på steingrunn, som i god jord. Men, jordsmonnet avgjorde om det ble en rik høst, eller ikke.

Så er det da jordsmonnet som har potensial til å endres, ikke Guds ord. Guds ord står evindelig fast, og kan ikke forandres. Du er mottakeren, og avgjør hvor stor høsten blir. 

For å gi deg ett eksempel. I 2002-2004 satt jeg på bibelskole og hørte og leste Guds ord mellom 4-6 timer hver dag. Bibelvers som jeg tidligere hadde hørt og lest, fikk en helt ny betydning. De samme ordene, samme versene, ble som nytt liv og kraft inn i mitt liv. 

Dette skjedde fordi jeg hadde lagt forholdene til rette for å bære rik frukt.  Om vi ønsker og lengter etter å se mennesker frelst, helbredelser, fremgang i økonomi, fred som overgår all forstand og at vi lykkes i alt vi tar oss fore. 
Jeg kunne fortalt deg mange vidunderlige vitnesbyrd om hvordan Gud virket spesielt disse årene, og har gjort i tiden siden.

Ordet har ikke mistet sin kraft. Det er nøyaktig det samme ordet som Jesus forkynte og er, og som Paulus så ettertrykkelig i gjennom alle sine brever utlegger.

Om vi er villige til å høre og tro, og ta med ydmykhet i mot ordet som er plantet i oss, da vil vi bære mye frukt.

Jak1.24
Han ser på det, går sin vei og glemmer straks hvordan han så ut. Men den som ser inn i frihetens fullkomne lov og fortsetter med det, blir ikke en glemsom hører, men en gjerningens gjører. Et slikt menneske skal være lykkelig i sin gjerning.

På samme måte som vi tok imot ordet om korset og ble frelst, født pånytt, kan vi få leve videre ved ordet, bønnen og det herlige fellesskapet med Jesus. 

På samme måte som Maria fant overnaturlig fred og trøst ved Jesu føtter, kan vi gjøre det samme idag, daglig.

Jesus inviterer deg idag, til å dele livets bekymringer, å legge det på han. Til å ta ydmykt imot ordet til frelse for hele din kropp, helse, lykke og fremgang. 

Til lykke med 18 Mai 2023, og resten av ditt liv. Om vi velger å være god jord, vil Jesus fullføre hans vilje og verk i oss. Jesus er veien, sannheten og livet. Han skal fullføre det!

Amen